《方筑西轩穿地得怪石》
宋代·苏辙

卞氏平日本富家，庭中怪石蹲麏麚。
子孙分散不复惜，排弃坑谷埋泥沙。
一株跃出随畚锸，知我开轩方种花。
颓然远岭垂涧壑，豁然洞穴通烟霞。
什夫徒置幸不远，轩前桐柏阴交加。
我家旧隐久不到，小池尺水三流槎。
少年旋绕看不足，时呼野老来煎茶。
老人得此且自慰，更访余石探幽遐。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。